# Barzhaz Breizh/1867/Ar rannou

Oberennoù damheñvel pe handelvoù all zo ivez, gwelout Ar Rannoù.
| ◄ Skrid a-bezh | Ar rannou | Diougan Gwenc’hlan ► |
Daik, mab gwenn Drouiz ; ore ;
Daik, petra fel d’id-de ?
Petra ganinn-me d’id-de.
— Kan d’in euz a eur rann,
Ken a oufenn breman.
— Heb rann ar Red heb-ken : Ankou, tad ann Anken ;
Netra kent, netra ken. Daik, mab gwenn Drouiz ; ore ; Daik, petra fel d’id-de ? Petra ganinn-me d’id-de ?
— Kan d’in euz a zaou rann Ken a oufenn breman.
— Daou ejenn dioc’h eur gibi ; O sachat, o souheti ;
Edrec’hit ann estoni !
Heb rann ar Red heb-ken : Ankou, tad ann Anken ; Netra kent, netra ken. Daik, mab gwenn Drouiz, ore ; etc.
— Kan d’in euz a dri rann, etc.
Tri rann er bed-man a vez : Tri derou, ha tri divez, D’ann den ha d’ann derv ivez
Teir rouantelez Varzin : Frouez melen ha bleun lirzin ; Bugaligou o c’hoarzin.
Daou ejenn dioc’h eur gibi, etc. Heb rann ar Red heb-ken, etc. Daik, mab gwenn Drouiz, ore; etc.
— Kan d’in a bevar rann, etc.
Pevar mean higolin, Mean higolin da Varzin Higolin klezeier vlin.
Tri rann er bed-man a vez, etc. Daou ejenn dioc’h eur gibi, etc. Heb rann ar Red heb-ken, etc. Daik, mab gwenn Drouiz ; ore ; etc.
— Kan d’in euz a bemp rann, etc.
Pemp gouriz ann douar ; Pemp darn enn hoar ; Pemp mean war hor c’hoar. Pevar mean higolin, etc. Tri rann er bed, etc. Daou ejenn, etc. Heb rann ar Red, etc.
Daik, mab gwenn Drouiz, ore ; etc.
— Kan d’in euz a c’houec’h rann, etc.
— C’houec’h mabik great e koar,
Poellet gand galloud loar ;
Ma n’ouzez-te, me oar.
C’houec’h louzaouen er perik
Meska’r goter ra’r c’horrik ; Enn he c’henou he vezik. Pemp gouriz ann douar ; etc.
Pevar mean higolin, etc.
Tri rann er bed, etc.
Daou ejenn, etc. Heb rann ar Red, etc. Daik, mab gwenn Drouiz, ore ; etc.
— Kan d’in euz a zeiz rann, etc.
— Seiz heol ha seiz loar, Seiz planeden gand ar Iar, Seiz elfen gand bleud ann ear. C’houec’h mabik great e koar, etc. Pemp gouriz ann douar, etc. Pevar mean higolin, etc. Tri rann er bed, etc. Daou ejenn, etc. Heb rann ar Red, etc. Daik, mab gwenn Drouiz, ore ; etc.
Kan d’in euz a eiz rann, etc.
— Eiz avel o c’houibannat ; Eiz tan gand ann Tantad, E miz mae e menez kad. Eiz onner wenn-kann-eon, O puri enn enez don ; Eiz onner wenn d’ann Itron. Seiz heol ha seiz loar, etc. C’houec’h mabik great e koar, etc. Pemp gouriz ann douar, etc.
Pevar mean higolin, etc. Tri rann er bed, etc. Daou ejenn, etc. Heb rann ar Red, etc. Daik, mab gwenn Drouiz, ore ; etc.
— Kan d’in euz a nao rann, etc.
— Nao dornik gwenn war dol leur, E kichen tour Lezarmeur ; Ha nao mamm o keina meur. E koroll, nao c’horrigan, Bleunvek ho bleo, gwisket gloan, Kelc’h ar feunteun, d’al loar-gann. — Gouiz hag he nao forc’hellall, E toullik dor ann houc’hzal, O soroc’hal, o turc’hial, O turc’hial, o soroc’hal : Torc’h! torc’h! torc’h d’ar wezen aval ! Ann houc’h koz d’ho tiorreal. Eiz avel o c’houibannat, etc. Seiz heol ha seiz loar, etc. C’houec’h mabik great e koar, etc. Pemp gouriz ann douar, etc. Pevar mean higolin, etc. Tri rann er bed, etc.
Daou ejenn, etc. Heb rann ar Red, etc. Daik, mab gwenn Drouiz ; ore ; etc.
— Kan d’in euz a zek rann, etc.
— Dek lestr tud gin a welet O tonet euz a Naoned : Goa ! c’hui ; goa ! c’hui, tud Gwenned !
Nao dornik gwenn war dol leur, etc, Eiz avel o c’houibannat, etc. Seiz heol ha seiz loar, etc. C’houec’h mabik great e koar, etc. Pemp gouriz ann douar, etc. Pevar mean higolin, etc. Tri rann er bed, etc. Daou ejenn, etc. Heb rann ar Red, etc. Daik, mab gwenn Drouiz ; ore ; etc.
— Kan d’in euz unnek rann, etc.
— Unnek Belek houarneset, O tonet euz a Wened, Gand ho c’hlezeier torret ;
Hag ho rochedou goadek ; Prenn-kolvez da vaz-loaek ; Euz a dri c’hant ho unnek. Dek lestr tud gin, etc. Nao dornik gwenn, etc. Eiz avel, etc. Seiz heol, etc. C’houec’h mabik great e koar, etc. Pemp gouriz ann douar, etc. Pevar mean higolin, etc. Tri rann er bed, etc. Daou ejenn, etc. Heb rann an Red, etc. Daik, mab gwenn Drouiz, ore, Daik, petra fel d’id-de Petra ganinn-me d’id-de ?
— Kan d’in euza zaouzek rann, Ken a oufenn breman.
Daouzek miz, daouzeg arouez, Ann diveza-andivez, Saezer, hellink flimm he zaez. Daouzeg arouez en emzraill. Ar Vuc’h gen, ar Vuc’h Zu-baill, O tonet oc’h Koad-ispail ;
Flemm ar zaez enn he c’herc’hen, He goad o redeg oc’hpenn ; O vlejal hi, sonn he fenn.
Korn o son boud : tan ha taran ; Glao hag avel, taran ha tan ! Tra ken mui-ken ; tra na rann !
Unnek belek houarneset, etc. Dek lestr tud gin a welet, etc. Nao dornik gwenn, etc. Eiz avel, etc. Seiz heol, etc. C’houec’h mabik great e koar, etc. Pemp gouriz ann douar, etc. Pevar mean higolin, etc. Tri rann er bed, etc. Daou ejenn, etc. Heb rann, ar Red heb-ken Ankou, tad ann anken, Netra kent, netra ken.